钦定古今图书集成/方舆汇编/职方典/第1173卷 > 黄州府星野考 府志
## 钦定古今图书集成/方舆汇编/职方典/第1173卷 > 黄州府星野考 府志

府总

《列郡分野》云：“黄州府，古荆州翼轸分野。秦属南郡，汉属江夏郡。”

翼、轸之分次在鹑尾，辰属巳，卦属巽。翼二十星，轸四星居中。又有二星为左右辖，长沙一星在旁，合为七星。

三台属司命星。《宋志》：“三台六星为天阶，太乙蹑以上下。上台为司命，主寿；中台为司中，主宗室；下台为司禄，主兵。又曰，上台上星主兖豫，下星主荆扬；中台上星主梁雍，下星主冀；下台上星主青，下星主徐。”〈《黄州》，亦在上台下星内。〉

《宋志》：“天市垣，东西各列十一星。东垣曰宋，南海、燕，东海、徐、吴、越、齐，中山，九河、赵、魏；西垣曰韩、楚、梁、巴、蜀、秦、周、郑、晋，河间、河中。”〈黄州，在天市垣第二星。〉《天文志》：“五车五星在毕东北，其西北大星曰天库，主太白，秦也。东北星曰天狱，主辰星，燕赵也。东南星曰天仓，主岁星，鲁卫也。中央星曰司宫，主镇星，楚也。西南星曰卿，主荧惑，楚魏也。”论曰：“昔苏伯衡谓分野视分星，古不谓地也。盖地有彼此之不齐，而分星在天则一定而不易。以彼此不齐之地，必欲求配于在天”之十二次整然之分，其说之难通也固宜。由此推之，保章氏之说，亦随其土之所属，应其星之所临，故谓之“星土。辨九州之地”，非如郑康成言“十二邦，系十二次”也。随其国之所封，属其星之所在，故谓之所封封域。皆有分星，亦非如贾公彦言“受封

之日，岁星所在国焉。大抵“在天成象，在地成形。”非地之在北者，其分野在天亦居北；地之在南者，其分野在天亦居南也。〈如吴与越在南，而“《星纪》反在丑” ；鲁与齐在东，而《元枵》又“在子之频。” 〉岂惟翼、轸哉？即衡星、荧惑、三台、天市之度，亦如天之北极，为天之首，其体及背，未免有吴北鲁东之差。说者何必牵合傅会，而定指后世郡国之名以求配也？昔孔子作《春秋》，记日食星陨之变，岂必皆周、鲁之分而后言之乎？五星聚东井，汉入秦之应也。崔浩常言其不在十月。司马光作《通鉴》，弃而不取。欧阳修志唐天文，日食、星孛，一一纪之，必不言其事应，亦未尝拘拘于占星之说也。孔子曰：“成败祸福，皆由于人。”知此可与言星占矣。